Na temelju članka 72. stavka 1. Zakona o komunalnom gospodarstvu (Narodne novine br. 68/1.8, 110/18. i 32/20.) i članka 30. Statuta Općine Janjina (Službeni glasnik Dubrovačko-neretvanske županije 6/13, 11/18., 7/20. i 4/21.), Općinsko vijeće Općine Janjina, na 6. sjednici održanoj dana 21. prosinca 2022. godine donosi

**PROGRAM**

**ODRŽAVANJA KOMUNALNE INFRASTRUKTURE NA PODRUČJU OPĆINE JANJINA ZA 2023. GODINU**

Članak 1.

Ovim Programom održavanja komunalne infrastrukture utvrđuje se opis i opseg poslova održavanja s procjenom troškova po komunalnim djelatnostima, te iskazom financijskih sredstava potrebnih za ostvarivanje ovog Programa s naznakom izvora financiranja i vrijednostima planiranih sredstava.

Pod obavljanjem komunalne djelatnosti održavanja komunalne infrastrukture podrazumijeva se :

* održavanje javnih površina
* održavanje javnih površina na kojima nije dopušten promet motornim vozilima
* održavanje nerazvrstanih cesta
* održavanje groblja
* održavanje građevina, uređaja i predmeta javne namjene
* održavanje javne rasvjete
* higijeničarsko-veterinarske usluge
* geodetske usluge
* održavanje građevina javne odvodnje oborinskih voda

Članak 2.

Održavanje komunalne infrastrukture i visina potrebnih sredstava te izvori financiranja potrebna za obavljanje djelatnosti održavanja javnih površina, javnih površina na kojima nije dopušten promet, nerazvrstanih cesta, javne rasvjete, groblja, građevina i uređaja javne namjene, higijeničarskih usluga i geodetskih usluga utvrđuje se kako slijedi:

**ODRŽAVANJE JAVNIH POVRŠINA**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Održavanje javnih zelenih površina** | | | | | |
| 1. | Održavanje cesta i javnih zelenih površina | Radovi se odnose na strojnu košnja javnih površina, orezivanje grmlja, živice i sl., uređivanje cvjetnjaka, nabava cvjetnih sadnica. | 1.330,00 | 1.330,00 | komunalna naknada |
| 2. |  |  |  |  |  |
| 4. | Održavanje čistoće javnih zelenih površina | Radovi se odnose na ručno skupljanje sitnog otpada sa javnih površina, čišćenje i pražnjenje košarica za otpatke, uklanjanje otpada koje je nepoznata osoba odbacila na javnu površinu, odvoz skupljenog otpada na deponij | 1.990,00 | 1.990,00 | komunalna naknada |
| 5. | Deratizacija i dezinfekcija javnih površina | Sukladno zakonskim obvezama i donesenom Programu utvrđene su mjere, izvršitelj Programa DDD mjera, sredstva i rokovi za provedbu. Na području Općine Janjina 2 puta godišnje provode se mjere u cilju osiguranja zdravstva pučanstva, te uklanjanja uzročnika zaraznih bolesti, smanjenja mogućnosti prenošenja oboljenja, te unapređivanja higijenskih uvjeta života pučanstva. | 1.730,00 | 1.730,00 | komunalna naknada |
| 6. | Razni nepredviđeni radovi | Tijekom godine potrebno je izvesti određene radnje na javnim površinama koje se ne mogu predvidjeti, a odnose se na hitne intervencije uslijed nastalih šteta na zemljištima ili opremi kojima bi se smanjila veća materijalna šteta i kojima bi se smanjio mogući rizik od opasnosti korisnika prostora. | 1.330,00 | 1.330,00 | komunalna naknada |
|  |  | **UKUPNO** | **6.370,00** | 6.370,00 |  |

**2. ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Održavanje javnih površina na kojima nije dopušten promet motornim vozilima** | | | | | |
| 1. | Održavanje javnih površina | Predviđa se redovno održavanje javnih površina na kojima nije dozvoljen promet motornim vozilima | 3.320,00 | 3.320,00 | opći prihodi i primici |
|  |  | **UKUPNO** | **3.320,00** | 3.320,00 |  |

**3. ODRŽAVANJE NERAZVRSTANIH CESTA**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Održavanje nerazvrstanih cesta** | | | | | |
| 1. | Održavanje nerazvrstanih cesta | Obuhvaća ručno čišćenje prometnica od lišća i pijeska, strojna košnja i košnja trimerima uz ceste unutar naselja, strojno i ručno uklanjanje niskog raslinja koje smeta preglednosti, popravak i uređenje prometnih znakova i prometnih zrcala, dobava i doprema kamenog materijala za nasipavanje cesta, popravak udarnih rupa na nerazvrstanim cestama, asfaltiranje nerazvrstanih cesta | 2.660,00 | 2.660,00 | opći prihodi i primici |
| 8. | Razni nepredviđeni radovi | Hitne intervencije na nerazvrstanim cestama koje se odnose na popravak cesta, a koje se nisu mogle predvidjeti, nepredviđeni radovi kao posljedice vremenskih neprilika i druge okolnosti uzrokovane stanjem na prometnicama | 2.660,00 | 2.660,00 | Komunalna naknada |
|  |  | **UKUPNO** | **5.320,00** | 5.320,00 |  |

**4. ODRŽAVANJE GROBLJA**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Održavanje groblja** | | | | | |
| 1. | Održavanje groblja | Predviđa se održavanje čistoće groblja, parkirališta i prilaznog puta, pražnjenje kanti za otpatke postavljene na grobljima, te tretiranje zelenih površina na grobljima, orezivanje živice i niskog raslinja, čempresa, košnja zelenih travnatih površina | 1.330,00 | 1.330,00 | komunalna naknada |
|  |  | **UKUPNO** | **1.330,00** | 1.330,00 |  |

**5. ODRŽAVANJE GRAĐEVINA, UREĐAJA I PREDMETA JAVNE NAMJENE**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Održavanje građevina, uređaja i opreme javne namjene** | | | | | |
| 1. | Održavanje građevina, uređaja i opreme javne namjene | Čišćenje, održavanje i uređenje okoliša oko svih zgrada u vlasništvu Općine, održavanje vanjskih sprava, klupa, održavanje autobusnih stajališta, oglasnih pločama nabavka materijala za održavanje i čišćenje građevina, uređaja i predmeta javne namjene i ostali nepredviđeni radovi | 660,00 | 660,00 | Komunalni doprinos i opći prihodi i primici |
| 2. | Postavljanje novih košarica za otpatke | Predviđa se dobava i postavljanje novih košarica za otpatke kao nadopuna već postojećima | 1.990,00 | 1.990,00 | Komunalna naknada |
| 3. | Postavljanje novih klupa | Predviđa se dobava i postavljanje novih klupa kao zamjena već postojećim koje su dotrajale | 1.990,00 | 1.990,00 | Opći prihodi i primici |
|  |  | **UKUPNO** | **4.640,00** | 4.640,00 |  |

**6. ODRŽAVANJE JAVNE RASVJETE**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Održavanje javne rasvjete** | | | | | |
| 1. | Javna rasvjeta (utrošak) | Pod troškovima javne rasvjete podrazumijevaju se sredstva za podmirivanje utroška električne energije javne rasvjete, kojeg čine ukupno komada rasvjetnih tijela | 15.930,00 | 15.930,00 | Komunalni doprinos i opći prihodi i primici |
| 2. | Javna rasvjeta (održavanje) | Planirani iznos namijenjen je godišnjem ugovoru održavanja koji uključuje zamjenu pregorjelih žarulja, zamjenu oštećene armature ili njenih dijelova, antikorozivnu zaštitu stupova, kresanje oko stupova javne rasvjete i odvoz grana | 5.300,00 | 5.300,00 | Komunalna naknada,  opći prihodi i primici |
| 3. | Dekoracija | Predviđanije novogodišnja dekoracija. Novogodišnja dekoracija predviđa nabavu i postavljanje svjetlećih elemenata na stupovima javne rasvjete po naseljima | 1.990,00 | 1.990,00 | Komunalna naknada |
|  |  | **UKUPNO** | **23.220,00** | 23.220,00 |  |

**7. HIGIJENIČARSKO-VETERINARSKE USLUGE**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Higijensko-veterinarske usluge** | | | | | |
| 1. | Higijensko-veterinarske usluge | Veterinarsko – higijeničarska služba – obuhvaća uklanjanje životinjskih leševa sa prometnica i javnih površina pod upravljanjem Općine Janjina, hvatanje, zbrinjavanje i po potrebi sterilizacija životinja koje su bez nadzora. | 1.000,00 | 1.000,00 | opći prihodi i primici |
|  |  | **UKUPNO** | **1.000,00** | 1.000,00 |  |

**8. GEODETSKE USLUGE**

|  |  |  |  |  |  |
| --- | --- | --- | --- | --- | --- |
| **R.B.** | **Naziv programa** | **Opis** | **Procijenjena vrijednost troškova** | **Izvori financiranja** | |
| **Higijensko-veterinarske usluge** | | | | | |
| 1. | Geodetske usluge | Sredstva su predviđena za evidentiranje postojeće komunalne infrastrukture sukladno članku 62 Zakona o komunalnom gospodarstvu. | 3.980,00 | 3.980,00 | opći prihodi i primici |
|  |  | **UKUPNO** | **3.980,00** | 3.980,00 |  |

Članak 3.

Sredstva za ostvarivanje Programa održavanja komunalne infrastrukture za 2023. godinu planirana su u iznosu od 49.180,00 kn, a osigurati će se iz slijedećih izvora:

* komunalna naknada 148.000,00 kn
* opći prihodi i primici 97.500,00 kn
* komunalni doprinos 170.000,00 kn

Članak 4.

Ovaj Program stupa na snagu osmi dan od dana objave u „Službenom glasniku Dubrovačko-neretvanske županije“.

KLASA: 024-02/22-03/34

URBROJ: 2117/06-01-22-01

Janjina, 21. prosinac 2022.

Predsjednik Općinskog vijeća

Milivoj Herceg